**12 Σεπτεμβρίου 2025**

**Οι 83 φόροι που μείωσε η κυβέρνηση από το 2019 ως σήμερα**

Με τους νέους φόρους που μειώνονται από την 1η Ιανουαρίου 2026, όπως ανακοινώθηκαν στη ΔΕΘ, η κυβέρνηση έχει προχωρήσει από την αρχή της θητείας της το 2019 συνολικά σε **83 μειώσεις φόρων και εισφορών**.

Ανάμεσα στις νέες παρεμβάσεις , περιλαμβάνονται:

* **Η μείωση και αναμόρφωση της κλίμακας του φόρου εισοδήματος** για μισθωτούς, συνταξιούχους, αγρότες και ελεύθερους επαγγελματίες, με έμφαση στις οικογένειες με παιδιά και τη μεσαία τάξη.
* **Η εισαγωγή ενδιάμεσου συντελεστή 25%** (από 35%) στο φόρο εισοδήματος από ενοίκια.
* **Η σταδιακή κατάργηση του ΕΝΦΙΑ** σε οικισμούς με πληθυσμό έως 1.500 κατοίκους (50% μείωση το 2026 και πλήρης κατάργηση το 2027).
* **Η αναπροσαρμογή και ο εξορθολογισμός του συστήματος τεκμηρίων διαβίωσης.**
* **Η μείωση κατά 30% του συντελεστή ΦΠΑ** στα νησιά της Περιφέρειας Βορείου Αιγαίου, στον Νομό Έβρου και σε νησιά του Νομού Δωδεκανήσου με πληθυσμό έως 20.000 κατοίκους.
* **Η απαλλαγή από φόρο εισοδήματος** για ιδρύματα και κληροδοτήματα.
* **Η θέσπιση αφορολόγητου επιδόματος βιβλιοθήκης μελών ΔΕΠ και ερευνητών.**
* **Η κατάργηση του τέλους συνδρομητικής τηλεόρασης.**

Από τις **83 μειώσεις φόρων και εισφορών**, οι **25 αφορούν έμμεση φορολογία**. Αναμεσά τους είναι η μείωση του συντελεστή ΦΠΑ στις αστικές, προαστιακές και χερσαίες σιδηροδρομικές μεταφορές (στο 13% από 24%), η μείωση του ΦΠΑ στα είδη βρεφικής ηλικίας (13% από 24%), αναστολή καταβολής ΦΠΑ στις νέες οικοδομές.

**Επισυνάπτεται η πλήρης λίστα με όλες τις μειώσεις φόρων των τελευταίων ετών.**

**ΑΠΟ ΤΟ ΓΡΑΦΕΙΟ ΤΥΠΟΥ**